Na osnovu Statuta Grada Visoko („Službeni glasnik Grada Visoko“, broj: 10/21) i člana 21. stav 1. Odluke o privremenom korištenju javnih površina na području grada Visoko broj: 02/1-02-226/25 od 17.07.2025. godine putem Službe za finansije, privredu, poslovne prostore i ekonomski razvoj objavljuje:

**J A V N I P O Z I V**

za podnošenje zahtjeva za privremeno korištenje javnih površina

u svrhu postavljanja inventara ljetnih / zimskih bašti

**I Predmet Javnog poziva**

Predmet Javnog poziva jeprivremeno korištenje javnih površina u svrhu postavljanja inventara ljetnih / zimskih bašti.

**II Poziv za podnošenje zahtjeva za privremeno korištenje javne površine**

Pozivaju se sva zainteresovana prava lica registrovana za obavljanje određene djelatnosti i fizička lica koja imaju odobrenje za obavljanje djelatnosti da podnesu zahtjev za privremeno korištenje javne površine u svrhu postavljanja inventara ljetnih / zimskih bašti.

Obrazac zahtjeva se preuzima ipodnosi od 18.07.2025. godine, u šalter sali Grada Visoko, od 07:30 h do 16:00 h.

**III Period privremenog korištenja javnih površina**

Period privremenog korištenja javnih površina za ljetne / zimske bašte može se odobriti u trajanju od od najviše jedne godine, s tim da se korištenje radi postavljanja ljetne bašte odobrava za period od 01.04.2025. godine do 30. 09.2025. godine, a korištenje radi postavljanja zimske bašte odobrava za period od 1.10.2025. godine do 31. 03.2026. godine.

Obzirom da je u ulicama Čaršijska i Alije Izetbegovića bilo otežano postavljanje inventara ljetnih bašti, te da je period od 26.07.2025. godine do 02.08.2025. godine regulisan drugim Javnim pozivom, zahtjev za postavljanje ljetne bašte obuhvata period od 03.08.2025. godine do 30.09.2025. godine.

**IV Namjena privremenog korištenja javnih površina**

Na javnoj površini moguće je privremeno postaviti ljetne / zimske bašte, odnosno inventar uz ugostiteljske objekte (šankovi, rashladne vitrine, ljuljačke, žardinijere, dekorativna ograda, zvučnici, rashladni uređaji, ventilatori, grijalice i ostala oprema u okviru odobrene ugostiteljske bašte) i slobodnostojeće bašte.

**V Uslovi za postavljanje ljetne / zimske bašte**

1. U ulici Čaršijska i ulici Alije Izetbegovića moguće je postaviti suncobrane koji moraju imati pomični oslonac na tlu, izrađen tako da se lako sklapa i prenosi, ne smije biti vezan za javnu površinu, odnosno prilikom postavljanja istih javna površina se ne smije na bilo koji način oštetiti.
2. Tendu s rolo mehanizmom (u daljnjem tekstu: tendu), moguće je postaviti na pročelje objekta ili ista može biti slobodnostojeća. Slobodnostojeća tenda ne može imati više od dva (2) tačkasto ankerisana oslonca za postojeću javnu površinu, ukoliko postojeća kontrukcija to dozvoljava. Dozvoljeno je postavljanje samo jedne slobodnostojeće tende na prostoru jedne ljetne / zimske bašte.
3. Suncobrani i tende smiju natkrivati samo tlocrtnu površinu ljetne / zimske bašte, odnosno isti ne smiju prelaziti odobrenu javnu površinu datu na privremeno korištenje. Bočne vertikalne strane nije dopušteno zatvarati fiksnom konstrukcijom ili napravom, odnosno postavljati ili ugrađivati “zimski vrt” na javnoj površini.
4. Prilikom podnošenja zahtjeva za privremeno korištenje javne površine radi postavljanja ljetne / zimske bašte prednost imaju vlasnici ugostiteljskih objekata ispred kojih se nalazi predmetna površina.
5. Ostali uslovi za postavljanje inventara ljetne / zimske bašte biće propisani rješenjem / odobrenjem od strane Službe za finansije, privredu, poslovne prostore i ekonomski razvoj, a u skladu sa odredbama Odluke o privremenom korištenju javnih površina i Odluke o komunalnom redu.

**VI Visina novčane naknade**

Visina novčane naknade za privremeno korištenje javne površine radi postavljanja ljetne ili zimske bašte:

I zona: 7,00 KM / m² mjesečno,

II zona: 3,50 KM / m² mjesečno,

III zona: 2,00 KM / m² mjesečno.

GRAD VISOKO

Službe za finansije, privredu,

poslovne prostore i ekonomski razvoj